過邯鄲
作者：曹勛
朝代：宋

paragraphs: 恭持天子節，再經邯鄲城。
斷垣四頹缺，草樹皆欹傾。
慨念全趙時，英雄疲戰爭。
殆及五季末，瓜分無定盟。
慨念藺君高，璧亦安所盛。
翩翩魏公子，有德勝所稱。
殆今已千年，廢臺漫崢嶸。
趙民尚自若，歌舞娛春榮。
金石絲簧奏，彷彿餘新聲。
興廢乃爾爾，人事徒營營。
望城只歎息，盡付西山青。